สวัสดีค่ะ คุณหนูอยากรบกวนสอบถามค่ะ ประจำเดือนหนูไม่มาตั้งแต่ประมาณกลางปี 2561 ค่ะ ช่วงแรกที่ประจำเดือนไม่มาได้ไปพบคุณและทานยาปรับฮอร์โมนอยู่ 3 เดือน ช่วงนั่นประจำเดือนมาปกติเป็นทุกเดือน เป็นประมาณ 4-5 วัน หลังจาก 3 เดือนคุณให้หยุดทานยา แล้วประจำเดือนก็ยังมาอยู่ประมาณ 2-3 เดือนค่ะ และหลังจากนั้นก็ไม่มาอีกเลย จนถึงเดือนตุลาคม 2562 ที่ผ่านมา อยู่ดีๆก็มีประจำเดือนมาค่ะ แต่มาน้อยมากประมาณ 3 วัน และมีลักษณะเป็นลิ่มเลือด ออกมาพร้อมตอนปัสสาวะค่ะ และ ปลายเดือนพฤศจิกายน ประจำเดือนก็มาอีกค่ะและเป็นลิ่มเลือดอีกแต่เป็นมากกว่าเดือนที่แล้วค่ะ และเป็นมาได้เกือบ 1 อาทิตย์แล้วค่ะ ยังมีลิ่มเลือดออกมาพร้อมปัสสาวะอยู่เรื่อยๆ อยากถามถึงความผิดปกติที่เกิดขึ้นทั้งหมดนี้ค่ะปล.หนูเป็นนิสิตปริญญาโทอยู่ ช่วงก่อนเรียนปริญญาโท ประจำเดือนมาทุกเดือน แต่เป็นคนที่ประจำเดือนมาน้อยมาก ประมาณ 3 วัน แต่เริ่มพบความผิดปกติประจำเดือนไม่มาช่วงเรียนปริญญาโทค่ะ และหนูไม่เคยมีแฟนมาก่อน
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา หากไปพบแพทย์ตรวจในเบื้องต้นแล้วปกติ รับประทานยาปรับฮอร์โมนแล้วดีขึ้น อาจเป็นไปได้ว่า เกิดจากการที่มีฮอร์โมนที่ไม่สมดุลจากที่ภาวะเครียดได้ค่ะซึ่งหากช่วงหลังประจำเดือนมาได้เอง ถึงแม้จะเป็นลิ่มๆ แต่คิดว่ารอดูอาการได้นะคะแต่หากมีอาการขาดประจำเดือนต่อเนื่องหลายเดือนอีก หรือประจำเดือนที่มาใหม่มาต่อเนื่องยาวนานจนมีอาการอ่อนเพลีย หน้ามืด แนะนำไปพบแพทย์อีกครั้งนะคะ